biswa921/hiwiki-latest-pages-articles-raw huggingface dataset:
बाल तपस्विनी अणसीबाई

बाल तपस्विनी अणसीबाई का जन्म 12-8-1925 को राजस्थान में पाली जिले के नाडोल गाँव में हुआ था। इनका जन्म मेघवँश में एक साधारण परिवार में हुआ था। इन्होनें 25-11-1946 को नाडोल में ही जीवित समाधि ली। इनकी समाधिस्थल पर भव्य मंदिर बना हुआ है|

श्रेणी:१९४६ में निधन
श्रेणी:1925 में जन्मे लोग
बुधिराम दुबे महिला महाविद्यालय

बुधिराम दुबे महिला महाविद्यालय एक महिला डिग्री कॉलेज है जो इटहरा गाँव में स्थित हैं। इसकी स्थापना २०११ में हुई थी। कलकल निनादिनी, पतितपावनी तृरावेष्टितमां गंगा के पावन भूभाग पर अवस्थित इस महाविद्यालय को कोनिया क्षेत्र का प्रथम महाविद्यालय होने का गौरव प्राप्त हुआ। महाविद्यालय में एक अच्छा पुस्तकालय है जिसमें पर्याप्त मात्रा सम्बन्धित विषयों की पाठ्य पुस्तक उपलब्ध है। महाविद्यालय में शिक्षाशास्त्र के लिए एक प्रयोगशाला भी है जिसमें छात्रायें सम्बन्धित विषय की अच्छी जानकारी प्राप्त कर सकती है। यह महाविद्यालय महात्मा गाँधी काशी विद्यापीठ से संबद्ध है।

 विषय 
 
महात्मा गाँधी काशी विद्यापीठ द्वारा इस महाविद्यालय में निम्न सात विषयों में मान्यता प्रदान की गई हैं।

 हिन्दी साहित्य
 अंग्रेजी साहित्य 
 संस्कृत साहित्य 
 समाज शास्त्र 
 दर्शनशास्त्र 
 शिक्षाशास्त्र 
 प्राचीन इतिहास

 सन्दर्भ 
https://web.archive.org/web/20160304204049/http://www.veethi.com/colleges-in-india/budhiram-dubey-mahila-mahavidyalaya-detail-14192.htm

श्रेणी:उत्तर प्रदेश के महाविद्यालय
श्रेणी:महिला महाविद्यालय
आप्रवास

thumb|right|330px| वर्ष २०११ के लिये कुल आप्रवास दर: सकारात्मक (नीला), नकारात्मक (नारंगी), स्थिर (हरा), आंकड़े उपलब्ध नहीं (सलेटी)

आप्रवास (अंग्रेज़ी: इम्मिग्रेशन)लोगों का उन क्षेत्रों में गमन होने को कहते हैं, जहां के वे मूल निवासी नहीं होते हैं। यह गमन वहां बसने की मंशा से किया जाता है।[1] आप्रवास कई कारणों से किया जा सकता है जिनमें मौसम, तापमान, प्रजनन, आर्थिक, राजनीतिक, परिवार के पुनःएकीकरण, प्राकृतिक आपदा, गरीबी या अपने परिवेश को स्वेच्छा से बदलने के लिए किया जाना आते हैं। इम्मिग्रेशन की फ़्री ऑनलाइन डिक्श्नरी पर परिभाषा   आप्रवास कई कारणों से किया जा सकता है जिनमें मौसम, तापमान, प्रजनन, आर्थिक, राजनीतिक, परिवार के पुनःएकीकरण, प्राकृतिक आपदा, गरीबी या अपने परिवेश को स्वेच्छा से बदलने के लिए किया जाना आते हैं।

 सन्दर्भ 

 बाहरी कड़ियाँ 

 इम्मिग्रेशन एण्ड माइग्रेशन UCB लाईब्रेरीज़ से
 अन्तर्राष्ट्रीय प्रवास संयुक्त राष्ट्र से
 अन्तर्राष्ट्रीयप्रवास एवं बहुसंस्कृति नीतियों पर यूनेस्को कार्यक्रम 
 OECD प्रवास आंकड़े
 
 ग्लोबलाइज़ेशन: मूल पाठ
आव्रजन

 
श्रेणी:जनसांख्यिकी
श्रेणी:जनसंख्या
श्रेणी:बहुसंख्यक-अल्पसंख्यक संबंध
हेनरी टामस कोलब्रुक

right|thumb|200px|हेनरी टामस कोलब्रुक

हेनरी टामस कोलब्रुक (१७६५-१८३७ ई.)। इंग्लैंड के प्रख्यात प्राच्य विद्याविशारद तथा गणितज्ञ थे। उन्हें 'यूरोप का प्रथम महान संस्कृत विद्वान' माना जाता है।

 परिचय 
हेनरी टामस कोलब्रुक का जन्म १५ जून,१७६५ ई. को लन्दन में हुआ था। उनके पिता सर जार्ज कोलब्रुक ईस्ट इंडिया कंपनी के संचालक-मंडल के अध्यक्ष थे। अत: १७८२-८३ ई. में वे भारत आए और तिरहुत के सहायक कलक्टर के पद पर नियुक्त हुए। १७९५ में उनकी नियुक्ति मिरजापुर (उत्तर प्रदेश) में हुई। वहाँ उनको प्राच्य भाषाओं के अध्ययन के लिये विशेष अवसर प्राप्त हुआ। १८०१ ई. में वे कलकत्ते के सदर दीवानी आदालत के जज नियुक्त किए गए और चार वर्ष के पश्चात् उस अदालत के वे अध्यक्ष बने। उसी समय में कलकत्ता के फोर्ट विलियम कालेज में संस्कृत तथा हिन्दू कानून के अवैतनिक अध्यापक नियुक्त हुए। वे अनेक वर्षों तक बोर्ड ऑव रेवेन्यु के सदस्य भी रहे।

कोलब्रुक बड़े मेधावी गणितज्ञ, उत्साही ज्योतिषी तथा संस्कृत भाषा के गंभीर विद्वान् थे। इन्होंने प्राच्य विद्या के विविध अंगों पर मौलिक लेख लिखे जिनके द्वारा इन विषयों का प्रथम प्रामाणिक परिचय पाश्चात्य विद्वानों को मिला। वेद, संस्कृत व्याकरण, कोश, जैनमत, हिंदू विधि, भारतीय दर्शन, भारतीय बीजगणित आदि विषयों पर इनके लेख आज भी ज्ञानवर्धक माने जाते हैं। इनके ये लेख कलकत्ता से प्रकाशित होने वाली ‘एशियांटिक रिसर्सेज़’ नामक प्रख्यात शोधपत्रिका में छपे। बाद में इनका संग्रह उनके पुत्र ने स्वतंत्र ग्रंथ के रूप में किया। वे १८०७-१४ तक बंगाल एशियाटिक सोसाइटी के सभापति रहे। लंदन लौटकर उन्होंने रॉयल एशियाटिक सोसाइटी की स्थापना (१८२३) में विशेष योग दिया। वे उसके संचालक भी बने। यूरोप की अनेक सभाओं ने अपना सम्मानित सदस्य बनाकर इनके प्रति विशेष आदर प्रदर्शित किया। भारत में रहते हुए इन्होंने संस्कृत हस्तलेखों का एक विशाल तथा बहुमूल्य संग्रह किया था। इस संग्रह को उन्होंने १८१८ ई. में ईस्ट इंडिया कंपनी के पुस्तकालय को दे दिया। इनके पुत्र सर टामस एडवर्ड कोलब्रुक (१८१३-९० ई.) इंग्लैंड के प्रख्यात राजनीतिज्ञ हुए।

 कृतियाँ 
भारतविद्या सम्बन्धी
 
 
  (by Amara Singh; with an English interpretation and annotations by H.T. Colebrooke)
 
 
 
 
 
 

श्रेणी:ब्रिटिश भारतविद्याविशारद
श्रेणी:हिन्दू विधी
श्रेणी:गणित के इतिहासकार
मिताक्षरा

मिताक्षरा याज्ञवल्क्य स्मृति पर विज्ञानेश्वर की टीका है जिसकी रचना 11वीं शताब्दी में हुई। यह ग्रन्थ 'जन्मना उत्तराधिकार' (inheritance by birth) के सिद्धान्त के लिए प्रसिद्ध है।

हिंदू उत्तराधिकार संबंधी भारतीय कानून को लागू करने के लिए मुख्य रूप से दो मान्यताओं को माना जाता है- पहला है दायभाग मत, जो बंगाल और असम में लागू है। दूसरा है मिताक्षरा, जो शेष भारत में मान्य है। मिताक्षरा के अनुसार, प्रत्येक व्यक्ति को जन्म से ही अपने पिता की संयुक्त परिवार सम्पत्ति में हिस्सेदारी हासिल हो जाती है। इसमें 2005 में कानून में हुए संशोधन के बाद लड़कियों को भी शामिल किया गया। 

मिताक्षरा विधि की शाखा पांच उप-शाखाओं में विभाजित है। दत्तकग्रहण तथा दाय के संबंध में परस्पर मतभेद होने के कारण इन उपशाखाओं की उत्पत्ति हुई। ये सभी उप-शाखाएं मिताक्षरा को ही सर्वोपरि प्रमाण मानते हैं, परन्तु कुछ परिस्थितियों में मतभेद होने पर किसी मूल भाष्य या ग्रंथ विशेष को प्राथमिकता देते हैं।

ये पांच उप-शाखाएं है-

(१) बनारस शाखा

(२) मिथिला शाखा

(३) मद्रास शाखा

(४) बम्बई शाखा

(५) पंजाब शाखा

सन्दर्भ

 इन्हें भी देखें 
 दायभाग (जीमूतिवाहन द्वारा रचित ग्रन्थ)
 याज्ञवल्क्य स्मृति
 हिन्दू उत्तराधिकार (संशोधन) अधिनियम, २००५
 रघुनन्दन भट्टाचार्य्य

 बाहरी कड़ियाँ 
 The Importance of Mitakshara in the 21st century by Justice Markandey Katju
 वसीयत सम्बन्धी हिन्दू विधि
 बेटा-बेटी को समान अधिकार (पाञ्चजन्य)
  याज्ञवल्क्य स्मृति, मिताक्षरा सहित (संस्कृत विकिस्रोत)
 हिन्दू विधि की शाखाएँ तथा मिताक्षरा और दायभाग में अन्तर

श्रेणी:हिन्दू विधि
श्रेणी:प्राचीन भारतीय नियम
सीता समाहित स्थल

सीता समाहित स्थल (Sita Samahit Sthal) या सीतामढ़ी (Sitamarhi) भारत के उत्तर प्रदेश राज्य के भदोही ज़िले में स्थित एक हिन्दू मन्दिर है। यह सीता माता को समर्पित है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 विवरण 
यह मंदिर इलाहबाद और वाराणसी के मध्य स्थित जंगीगंज बाज़ार से ११ किलोमीटर  गंगा के किनारे स्थित है। मान्यता है कि इस स्थान पर माँ सीता ने अपने आप को धरती में समाहित कर लिया था। यहाँ पर हनुमानजी की ११० फीट ऊँची मूर्ति है जिसे विश्व की सबसे बड़ी हनुमान जी की मूर्ति होने का गौरव प्राप्त है। स्वामी जितेंद्रानंद जी के असीम प्रयास से और श्री प्रकाश नारायण पुंज की मदद से ये स्थान पर्यटक स्थल के रूप में उभर कर आया है।

 इन्हें भी देखें 
 भदोही ज़िला

 सन्दर्भ 

श्रेणी:सीता मन्दिर
श्रेणी:उत्तर प्रदेश में हिन्दू मंदिर
श्रेणी:भदोही ज़िला
अत्याधिक आत्मचेतना

thumb|230px|तस्वीर खिंचवाते हुए लोग अक्सर अत्यधिक आत्मचेतना के कारण अपना शरीर कस लेते हैं और अपने आम रूप से अधिक गंभीर लगते हैं - 1915 में तस्वीर खिचवाते बुल्गारिया के एक नवविवाहित दम्पति
अत्यधिक आत्मचेतना​ (अंग्रेज़ी: self-consciousness) स्वयं के बारे में अत्यधिक चेतना को कहते हैं। यह साधारण आत्मबोध और आत्मचेतना से भिन्न दशा है। इसमें दूसरों द्वारा साधारण स्तर से अधिक परखे जाने या देखे जाने की अप्रिय भावना हो सकती है। मनोविज्ञान में अत्यधिक आत्मचेतना को कभी-कभी संकोच, शर्म या संविभ्रम (paranoia) की स्थितियों से सम्बंधित पाया जाता है।The Self-Conscious Emotions: Theory and Research, Jessica L. Tracy, Richard W. Robins, June Price Tangney, pp. 246, Guilford Press, 2007, ISBN 978-1-59385-486-7, ... Thus, embarrassment, shyness, and shame are all self-conscious states that depend, in part, on people's concern for what others may be thinking of them, but they are phenomenologically distinct ... इस से व्यथित लोग अक्सर लगातार यह अनुमान लगाने में जुटे रहते हैं कि दूसरे उन्हें देखकर या सुनकर उनके बारे में क्या सोच रहे हैं और अपने प्रकट रूप पर ज़रुरत से अधिक ध्यान देते हैं।Nebraska Symposium on Motivation, 1992 (Volume 40 of Current Theory and Research in Motivation), pp. 43, University of Nebraska Press, 1993, ISBN 978-0-8032-7576-8, ... imaginary audience ... serves to constrain or inhibit self-expression ... Public self -awareness is a prototypical 'state' version of the Coolean self. The publicly self-aware person is always checking and adjusting his or her behavior with respect to projections about what others think ...

 काल्पनिक दर्शक 
कुछ मनोवैज्ञानिकों के अनुसार अत्यधिक आत्मचेतना​ अक्सर किशोरावस्था में शुरू होती है और इसमें पीड़ित व्यक्ति को लगता है कि अन्य लोग उसे देख रहे हैं जबकि वास्तव में उसपर लोगों का ध्यान कम होता है या बिलकुल ही नहीं होता। इन 'काल्पनिक दर्शकों' (imaginary audience) के बारे में सोचने से व्यक्ति खुलकर अपने व्यक्तित्व के अनुसार काम नहीं कर पाता। वह अपनी बोलचाल और अन्य व्यवहारों पर अनुचित लगाम लगा लेता है।

 इन्हें भी देखें 
 चेतना
 बोध

 सन्दर्भ 

श्रेणी:स्वयं
श्रेणी:चेतना
अणुगति सिद्धांत

अंगूठाकार|अणुगति
प्रत्येक पदार्थ तीन अवस्थायों में पाया जाता है : (i) ठोस (ii) द्रव (iii) गैस | 

पदार्थ की विभिन्न अवस्थायों में अणुओं की गति भिन्न भिन्न प्रकार की होती है, अंतरा-अणुक दूरी भिन्न-भिन्न होती है तथा अंतरा-अणुक बल भी भिन्न-भिन्न होता है | इसीलिए पदार्थ की विभिन्न अवस्थायों में भौतिक गुण भी भिन्न-भिन्न होते हैं | उदाहरण के लिए, पदार्थ की ठोस अवस्था में उसका एक निश्चित आयतन व निश्चित आकृति होती है, द्रव अवस्था में उसका आयतन को निश्चित होता है लेकिन आकृति कोई निश्चित नहीं होती है तथा गैस अवस्था में न तो आयतन निश्चित होता है न ही आकृति | इन गुणों की व्याख्या अणुगति सिद्धांत द्वारा की जाती है |

 ठोस का अणुगति सिद्धांत : 

ठोस के गुणों की व्याख्या ठोस के अणुगति सिद्धांत द्वारा की जा सकती है, जो निम्न है -

(1) ठोस के अणु एक नियमित क्रम में सजे होते हैं | प्रत्येक अणु की एक निश्चित अवधि होती है | ये अणु अपनी स्थिति के इधर उधर कम्पनिक गति करते रहते हैं, लेकिन अपना स्थान नहीं छोड़ते हैं | इसीलिए ठोस का आयतन तथा आकृति निश्चित होती है |

(2) ठोस में अंतरा-अणुक दूरी बहुत कम होती है | सामान्यतः यह अंतरा-अणुक दूरी, द्रव के अपेक्षा कम होती है |

(3) ठोस में अणुओं के बीच सर्वाधिक आकर्षण बल लगता है | इसी बल के कारण ठोस में अणु अपने स्थान पर बने रहते हैं तथा एक स्थान से दूसरे स्थान तक चलने के लिए स्वतंत्र नहीं होते हैं, बल्कि अपने स्थान पर रहकर ही इधर उधर कम्पनिक गति करते हैं |

(4) ठोस को गर्म करने पर उसके अणुओं का दोलन आयाम बढ़ जाता है जिससे उनके बीच की औसत दूरी बढ़ जाती है अर्थात् ठोस का प्रसार हो जाता है | इसे ठोस का उष्मीय प्रसार कहते हैं |

 द्रव का अणुगति सिद्धांत : 

(1) द्रव में अणुओं की स्थिति निश्चित नहीं होती हैं, केवल वे द्रव के भीतर ही विभिन्न चालो से विभिन्न दिशाओं में अनियमित गति करते रहते हैं |

(2) द्रव में अंतरा-अणुक दूरी प्राय ठोस से अधिक होती है, लेकिन गैस की अपेक्षा काफी कम होती है |

(3) आकर्षण बल, गैस की अपेक्षा बहुत अधिक होता है, लेकिन ठोस की अपेक्षा बहुत कम होता है |
(4) द्रव को गर्म करने पर उसके अणुओं के बीच की औसत दूरी बढ़ जाती है, जिससे द्रव का उष्मीय प्रसार कहते हैं |
(5) द्रव को बहुत अधिक गर्म करते रहने पर एक ऐसी अवस्था आती है, जबकि अणुओं की औसत उर्जा इतनी बढ़ जाती है कि वे पारस्परिक आकर्षण बल को पार करके द्रव की सतह के बाहर जाने के लिए स्वतंत्र हो जाते हैं | इसे द्रव का वाष्पन कहते हैं |

 गैस का अणुगति सिद्धांत : 
(1) किसी गैस के सभी अणु समान, सुदृढ़ तथा अति-सूक्ष्म गोलाकार कण होते हैं | इनका आयतन, गैस के आयतन की तुलना में नगण्य होता है |

(2) गैस के अणुओं की स्थित निश्चित नहीं होती |

(3) गैस में अंतरा-अणुक दूरी सबसे अधिक होती है |

(4) गैसों में अणुओं के बीच आकर्षण बल प्रायः नगण्य होता है | इसीलिए अणुओं की गति अनियमित होती है |

श्रेणी:भौतिकी की अवधारणाएँ
स्वीडन की काउंटियाँ

thumb|200px|स्वीडन की काउंटियाँ
स्वीडन की काउंटियाँ स्वीडन के सबसे ऊंचे स्तर के प्रशासनिक विभाग हैं। इन्हें स्वीडी भाषा में 'लैन' (स्वीडी: län) कहा जाता है। वर्तमान में स्वीडन 21 काउंटियों में बाँटा गया है। इन्हें सन् 1634 में स्थापित किया गया था। उस से पहले स्वीडन कुछ प्रान्तों में विभाजित था जिन्हें तब रद्द कर दिया गया।SwedenCountries of the World Series, Leif Schack-Nielsen, pp. 5, Evans Brothers, 2006, ISBN 978-0-237-52857-7, ... The country is divided into 21 counties, or Ian in Swedish. These are administrative regions that were introduced in 1634. Before that, the land was split into 25 provinces (landskap) - and these are still acknowledged today ... इन काउंटियों को आगे नगर-पालिकाओं में विभाजित किया जाता है।

 स्वीडन की काउंटियाँ 
 स्वीडन के प्रान्तप्रांतस्वीडी में नामअंग्रेज़ी में नामकेंद्रजनसँख्या (वर्ष)क्षेत्रफल (किमी²)चिह्नअभिज्ञापकस्टॉकहोम  Stockholms län Stockholm  स्टॉकहोम  २०,८४,५२६ (२०११)  ६,४८८  border|20px  ABवेस्तरबॉत्तेन  Västerbottens län Västerbotten  ऊमेओ  २,५९,२३९ (२०११)  ५५,४०१  border|20px  ACनॉरबॉत्तेन  Norrbottens län Norrbotten  लूलेयो  २,४८,४२१ (२०११)  ९८,९११  border|20px  BDउप्साला  Uppsala län Uppsala  उप्साला  ३,३६,५३३ (२०११)  ६,९८९  border|20px  Cसोदरमानलान्द  Södermanlands län Södermanland  न्यीहोपिंग  २,७०,९८१ (२०११)  ६,०६१  border|20px  Dओस्तरयोतलान्द  Östergötlands län Östergötland  लिनहोपिंग​  २,४८,४२१ (२०११)  ९८,९११  border|20px  Eयोनशोपिंग  Jönköpings län Jönköping  योनशोपिंग  ३,३७,०१३ (२०११)  १०,४७५  border|20px  Fक्रूनुबैर्य  Kronobergs län Kronoberg  वेक्षो  १,८३,९८८ (२०११)  ८,४५८  border|20px  Gकल्मार  Kalmar län Kalmar  कल्मार  २,३३,१६८ (२०११)  ११,१७१  border|20px  Hगॉतलान्द  Gotland län Gotland  वीस्बि  ५७,२०३ (२०११)  ३,१८४  border|20px  Iब्लकिंगे  Blekinge län Blekinge  कार्ल्सक्रोना  १,५३,१३१ (२०११)  २,९४१  border|20px  Kस्कॉने  Skåne län Skåne  माल्मो  १२,५१,२१३ (२०११)  ११,०२७  border|20px  Mहल्लान्द  Halland län Halland  हाल्म्स्ताद​  ३,०१,१२२ (२०११)  ५,४५४  border|20px  Nवेस्त्रा योतालान्द​  Västra Götalands län Västra Götaland  गोतेनबोर्ग​  १५,८९,०१६ (२०११)  २३,९४५  border|20px  Oवैर्मलान्द  Värmlands län Värmland  कार्लस्ताद  २,७२,७७३ (२०११)  १७,५८३  border|20px  Sओरेब्रो  Örebros län Örebro  ओरब्रो  २,८०,३०५ (२०११)  ८,५१९  border|20px  Tवेस्तमानलान्द  Västmanlands län Västmanland  वेस्तेरोस​  २,५२,८१९ (२०११)  ६,३०२  border|20px  Uदालारना  Dalarnas län Dalarna  फ़ालुन​  २,७६,७७० (२०११)  २८,१९४  border|20px  Wयैव्लेबॉर्य  Gävleborgs län Gävleborg  यैव्ले  २,७६,३२३ (२०११)  १८,१९१  border|20px  Xवेस्तरनॉरलान्द  Västernorrlands län Västernorrland  होर्नोसान्द​  २,४२,३४७ (२०११)  २१,६७८  border|20px  Yयेम्तलान्द  Jämtlands län Jämtland  ओस्तरसुन्द​  १,२६,५७३ (२०११)  ४९,४४४  border|20px  Z

 इन्हें भी देखें 
 काउंटी
 स्वीडन

 सन्दर्भ 

श्रेणी:स्वीडन
श्रेणी:स्वीडन की काउंटियाँ
संपत पाल

संपत पाल देवी (जन्म:1960) एक सामाजिक कार्यकर्ता तथा गुलाबी गैंग नामक संस्था की संस्थापक है।

 सन्दर्भ 

 विविध  
 
 

श्रेणी:सामाजिक कार्यकर्ता
श्रेणी:जीवित लोग
श्रेणी:उत्तर प्रदेश के लोग
श्रेणी:1960 में जन्मे लोग
झेरणा

ये लकडी का बना होता है। इसका प्रयोग दही बिलौने हेतु किया जाता है। इसके कई पारंपरिक महत्व है। मारवाड अँचल में शादी के अवसर पर तोरण पर दुल्हें का इसे बदाया या वंदन किया जाता है तथा जब दुल्हा दुल्हन को लेकर अपने घर जाता है तो परिवार की महिलाओ द्वारा पुन: बन्दना की जाती हैँ|

सन्दर्भ
श्रेणी:रसोई
गुंदी

यह एक पेड़ का नाम है। इस पर लगने वाले फलों को गुँदे कहा जाता है। ये छोटे मीठे तथा गोंददार होते हैं। इसे 'डेला' भी कहते हैं।

thumb|left|225px|A jar of Taiwanese Cordia dichotoma fruits with ginger

इन्हें भी देखें
लसोड़ा या बहुवार

श्रेणी:फल
आइनस्टाइन क्षेत्र समीकरण

thumb|250px|वस्तुओं के द्रव्यमान और गति से उनके आसपास के दिक्-काल (स्पेसटाइम) में मरोड़ आती है और आइनस्टाइन​ क्षेत्र समीकरण इसका विवरण देते हैं
आइनस्टाइन​ क्षेत्र समीकरण (Einstein field equations) भौतिकी में ऐल्बर्ट आइनस्टाइन​ के सामान्य सापेक्षता सिद्धांत में दस समीकरणों (इक्वेशनों) का एक समूह है जो पदार्थ और ऊर्जा द्वारा दिक्-काल (स्पेसटाइम) में पैदा की गई मरोड़ से होने वाले गुरुत्वाकर्षण के प्रभाव का वर्णन करता है। इसे आइनस्टाइन​ ने सन् १९१५ में आतानक विश्लेषण (टेन्सर अनैलिसिस) के रूप में छापा था। जिस तरह मैक्सवेल के समीकरण आवेश (चार्ज) और विद्युत धारा से उत्पन्न होने वाले विद्युतचुम्बकीय क्षेत्र की विवरण देते हैं उसी तरह आइनस्टाइन​ क्षेत्र समीकरण ऊर्जा, द्रव्यमान और चाल (गति) से दिक्-काल में उत्पन्न होने वाले बदलावों का बखान करते हैं।Special and General Relativity: With Applications to White Dwarfs, Neutron Stars and Black Holes, Norman K. Glendenning, pp. 51, Springer, 2007, ISBN 978-0-387-47106-8, ... Einstein's field equations tell spacetime how to curve and mass-energy how to configure itself and how to move. Spacetime acts upon matter and in turn is acted upon by matter ...

आइनस्टाइन​ क्षेत्र समीकरण
आइंस्टाइन छेत्र समीकरण में १० समीकरण होते हैं।
.

.

.

 इन्हें भी देखें 
 सामान्य सापेक्षता

 सन्दर्भ 

श्रेणी:सामान्य आपेक्षिकता
सावित्री

सावित्री एक भारतीय फंतासी नाटक टेलीविजन शो है, जो 18 फरवरी 2013 Savitri-a fantasy mega series launched - The Times of India से 4 अक्टूबर 2013 तक लाइफ ओके पर प्रसारित हुआ। प्रारंभिक सह-निर्माता फिल्म फार्म इंडिया थे, लेकिन श्रृंखला के प्रसारित होने से पहले, उत्पादन को फ्लाइंग टर्टल में बदल दिया गया था।  अगस्त 2013 में, एक कास्ट सुधार किया गया था। Savitri is not going off air: Saaket Saawhney | The Times of India यह महाभारत से सावित्री और सत्यवान की पारंपरिक भारतीय लोककथा पर एक आधुनिक रूप है। 

 कलाकार 

 अवनीत कौर यंग दमयंती के रूप में Avneet Kaur in Life OK's Savitri - The Times of India
 रिधि डोगरा - राजकुमारी दमयंती / सावित्री सत्यवान राय चौधरी
 कृप सूरी राहुकाली के रूप में
 यश पंडित / आशीष कपूर सेनापति वीर / सत्यवान राय चौधरी के रूप में
 सुमना दास मिष्टी के रूप में 
 महाराज के रूप में सलिल अंकोला  (दम्यंती के पिता)
 महारानी के रूप में सुचिता त्रिवेदी  (दम्यंती की मां)
 अंगद हसीजा देवी के रूप में
 रेशमी घोष गुलिक के रूप में
 राजकुमार दिवातेन के रूप में अहद अली आमिर
 लीना राय चौधरी / विशघाटी के रूप में इंद्राणी हलदर
 विक्रांत के रूप में करण सुचक
 उत्कर्ष नाइक दमयंती की माँ के रूप में
 विषकामिनी के रूप में वाहबिज दोराबजी
 सेनापति के रूप में अमित बहल
 पुनीत वशिष्ठ धूमकेतु के रूप में

 संदर्भ 

श्रेणी:लाइफ ओके के धारावाहिक
श्रेणी:Pages with unreviewed translations
आल्कुबियेर इंजन

thumb|240px|दो आयामों (डायमेंशनों) में आल्कुबियेर​ इंजन के प्रभाव का चित्रण - यान के आगे का दिक्-काल सिकुड़ता है और उसे पीछे का दिक्-काल फैलता है
आल्कुबियेर​ इंजन (Alcubierre drive) एक प्रस्तावित वैज्ञानिक युक्ति है जिसमें भौतिकशास्त्री मिगेल आल्कुबियेर​ ने आइनस्टाइन​ क्षेत्र समीकरण (फ़ील्ड इक्वेशन​) का एक संभव हल देते हुए यह दिखाया था कि कुछ परिस्थितियों में किसी यान को प्रकाश की गति से भी तेज़ चलाया जा सकता है।Dictionary of Distances, Michel-Marie Deza, Elena Deza, pp. 337, Elsevier, 2006, ISBN 978-0-444-52087-6, ... The Alcubierre metric is a solution to the Einstein field equation, representing warp drive space-time in which the existence of closed time-like curves is allowed ... सामान्य सापेक्षता सिद्धांत किसी भी वस्तु को साधारण दिक्-काल (स्पेसटाइम) में प्रकाश से तेज़ जाने की अनुमति नहीं देता। लेकिन सन् १९९४ में आल्कुबियेर​ ने दिखाया कि ऋणात्मक घनत्व की ऊर्जा (negative density of energy) के प्रयोग से यान के पीछे के दिक्-काल को फैलाया जा सकता है और उसके आगे के दिक्-काल को सिकोड़ा जा सकता है। इस से यान इस मरोड़े हुए दिक्-काल में प्रकाश की गति से कम चलकर भी साधारण दिक्-काल के हिसाब से प्रकाश की गति से कहीं अधिक वेग पर चल सकता है।Field Propulsion System for Space Travel: Physics of Non-Conventional Propulsion Methods for Interstellar Travel, Yoshinari Minami, pp. 56-57, Bentham Science Publishers, 2011, ISBN 978-1-60805-270-7, ... the Alcubierre drive does not contradict the conventional claim that relativity forbids a slower-than-light object to accelerate to faster-than-light speeds. However, there are no known methods to create such a warp bubble ... The existence of exotic matter is not theoretically ruled out ... भौतिकी के नियमों के अनुसार ऐसी ऋणात्मक घनत्व की ऊर्जा उत्पन्न करने वाला विचित्र पदार्थ (exotic matter) वर्जित तो नहीं है लेकिन यह न तो कभी देखा गया है और न ही वैज्ञानिक इसे बनाने में अभी सक्षम हैं।The Complete Book of Spaceflight: From Apollo 1 to Zero Gravity, David Darling, pp. 14, John Wiley & Sons, 2003, ISBN 978-0-471-46771-7, ... matter with a negative energy density. Such matter, known as exotic matter, is the same kind of peculiar stuff apparently needed to maintain stable wormholes ... Quantum mechanics allows the existence of regions of negative energy density under special circumstances, such as in the Casimir effect ...

 इन्हें भी देखें 
 विचित्र पदार्थ
 सामान्य सापेक्षता
 रौशनी-से-तेज़
 वार्प इंजन

 सन्दर्भ 

श्रेणी:सामान्य आपेक्षिकता
श्रेणी:वार्प इंजन सिद्धांत
श्रेणी:अंतरतारकीय यात्रा
श्रेणी:विज्ञान कथा प्रसंग
श्रेणी:परिकल्पित प्रौद्योगिकी
वार्प इंजन

thumb|240px|वार्प इंजन से चलने वाला काल्पनिक यान अपने इर्द-गिर्द दिक्-काल मरोड़ता है लेकिन स्वयं साधारण दिक्-काल में स्थित होता है
वार्प इंजन (warp drive) एक काल्पनिक इंजन है जिसके ज़रिये किसी तारायान को प्रकाश-से-तेज़ गतियों पर चलाया जा सके। सामान्य सापेक्षता सिद्धांत किसी भी वस्तु को साधारण दिक्-काल (स्पेसटाइम) में प्रकाश की गति से तेज़ जाने की अनुमति नहीं देता। 'वार्प' शब्द का मतलब 'मरोड़' होता है और काल्पनिक वार्प इंजन में दिक्-काल को मरोड़ने का विचार रखा जाता है। इस मरोड़े हुए दिक्-काल में यान प्रकाश की गति से कम भी चले तो भी जहाँ तक साधारण दिक्-काल का प्रशन है उसके अनुसार वह प्रकाश की गति से कहीं तेज़ वेग पर चल सकता है। वार्प इंजन की अवधारणा को बहुत सी विज्ञान कथा की कहानी, उपन्यासों और फ़िल्मों में प्रयोग किया जाता है। इनमें स्टार वार्स, स्टार ट्रेक, इत्यादि शामिल हैं।Field Propulsion System for Space Travel: Physics of Non-Conventional Propulsion Methods for Interstellar Travel, Yoshinari Minami, pp. 58, Bentham Science Publishers, 2011, ISBN 978-1-60805-270-7, ... Warp drive is a faster-than-light (FTL) propulsion system in the universe of many science fiction settings, most notably including Star Trek ... The idea of warping space as a means of propulsion has enjoyed theoretical study by physicists such as Alcubierre ...

वास्तविक भौतिकी में भी कुछ आल्कुबियेर​ इंजन जैसे प्रस्ताव हैं जिनमें दिक्-काल को मरोड़कर प्रकाश की गति से तेज़ जाने के बारे में सोचा गया है हालांकि विज्ञान के वर्तमान स्तर पर ऐसा कुछ संभव नहीं है।

 इन्हें भी देखें 
 सामान्य सापेक्षता
 आल्कुबियेर​ इंजन

 सन्दर्भ 

श्रेणी:सामान्य आपेक्षिकता
श्रेणी:विज्ञान कथा
*
कस्बा

कस्बा से आपका अभिप्राय निम्नलिखित में से किसी एक से हो सकता है -

 भूगोल 
 प्रखण्ड 
 कसबा प्रखण्ड, भारत में पूर्णिया, बिहार का एक प्रखण्ड।

 क्षेत्र 
 कस्बा, कोलकाता, कोलकाता का एक क्षेत्र।

 गाँव 
 कसबा कोल, भारत के अलीगढ़ जिले में एक गाँव।
 कसबा-खेढी, भागलपुर, बिहार में स्थित एक गाँव।
 कसबा गाँव, टेघरा, बेगूसराय, बिहार स्थित एक गाँव।
 कस्बा कुरावली, मैनपुरी से २१ किलोमीटर दूर एक जगह।
 कस्बा गाँव, सूर्यगढा, भारत के बिहार राज्य में एक गाँव।

 चलचित्र 
 कस्बा - सन १९९१ में निर्मित हिंदी भाषा की एक फ़िल्म।
लावारिस क्षेत्र

thumb|230px|१९३१-१९३३ काल में नोर्वे ने पूर्वी ग्रीनलैंड को 'लावारिस क्षेत्र' बताते हुए उसपर क़ब्ज़ा कर लिया - बाद में इसपर उस समय के स्थाई अंतर्राष्ट्रीय न्यायालय ने नोर्वे के ख़िलाफ़ फ़ैसला सुनाया, जिसपर नोर्वे ने इस क्षेत्र को छोड़ दिया
लावारिस क्षेत्र, जिसे लातिनी भाषा में 'टेरा नलिस' (Terra nullis) कहते हैं, ऐसे भौगोलिक क्षेत्र को कहा जाता है जिसपर किसी राष्ट्र का अधिकार न हो। ऐसे क्षेत्रों पर क़ब्ज़ा करके उन्हें किसी देश का भाग बनाया जा सकता है हालांकि वर्तमान विश्व में अधिकतर ऐसे क्षेत्रों पर नियंत्रण करना अंतर्राष्ट्रीय संधियों द्वारा वर्जित है।

उदाहरण के लिए सन् १९२० तक आर्कटिक महासागर में स्थित स्वालबार्ड द्वीप समूह एक लावारिस क्षेत्र था। यहाँ किसी भी देश का स्थाई क़ब्ज़ा नहीं था और केवल गर्मियों में व्हेल पकड़ने वाले कुछ मछुआरे यहाँ आया करते थे। ९ फ़रवरी १९२० में की गई स्वालबार्ड संधि के अंतर्गत इस लावारिस क्षेत्र को नोर्वे का हिस्सा बना दिया गया।Handbook of International Law, Anthony Aust, pp. 335, Cambridge University Press, 2010, ISBN 978-0-521-11705-0, ... In the early years of the twentieth century, it was regarded as terra nullius, but the Treaty of Spitsbergen recognised Norwegian sovereignty over it ... इसी तरह ऑस्ट्रेलिया पर क़ब्ज़ा करने के लिए ब्रिटेन ने वहाँ के आदिवासियों को अनदेखा करते हुए उसे एक लावारिस क्षेत्र' घोषित कर दिया और उसपर क़ब्ज़ा कर लिए।Aboriginal Affairs 1967-2005: Seeking a Solution , Max Griffiths, pp. 114, Rosenberg Publishing Pty, Limited, 2006, ISBN 978-1-877058-45-5, ... There were three ways: by conquest, by cession, and by occupation of land which was terra nullius. It was this last method which England applied to its occupation of Australia. Terra nullius literally means land of no one! ... १९६७ की अंतरिक्ष संधि के अंतर्गत चन्द्रमा और अन्य खगोलीय वस्तुएँ हमेशा के लिए लावारिस क्षेत्र घोषित की गई हैं। इनपर किसी देश का क़ब्ज़ा मान्य नहीं होगा और यह सभी मानवों की सांझी धरोहर बताई जाती हैं।Moon: A Brief History, Bernd Brunner, pp. 178, Yale University Press, 2010, ISBN 978-0-300-15212-8, ... In 1967 the United States, the United Kingdom, and the Soviet Union signed the Outer Space Treaty that declared the moon to be terra nullius, a world belonging to no one ...

 इन्हें भी देखें 
 संयुक्त राष्ट्र की समुद्री क़ानून संधि

 सन्दर्भ 

श्रेणी:अन्तरराष्ट्रीय सम्बन्ध
श्रेणी:कूटनीति
प्राचीन इतिहास

प्राचीन इतिहास अतीत की घटनाओं का समुच्चय है। इसकी शुरआत दर्ज किये गए मानव इतिहास से प्रारंभिक मध्य युग, यहाँ तक कि वैदिक युग तक विस्तृत है। इतिहास की अवधि 5000 साल है जिसकी शुरुआत सुमेरियन क्यूनीफ़ॉर्म लिपि, जो 30 वीं सदी की प्राचीनतम व सुसंगत लेखन पद्दति से होती है। WordNet Search - 3.0 , "इतिहास"

सन्दर्भ

श्रेणी:प्राचीन इतिहास
दस्तावेज़

thumb|230px|पासपोर्ट नागरिकता प्रमाणीत करने वाला एक महत्वपूर्ण दस्तावेज़ होता है - ब्रिटिश राज के ज़माने का एक भारतीय पासपोर्ट
दस्तावेज़ या प्रलेख या डॉक्यूमेंट (document) ऐसी वस्तु को कहते हैं जिसमें काग़ज़, कम्प्यूटर फ़ाइल या किसी अन्य माध्यम पर किसी मानव या मानवों द्वारा बनाए गए चिह्नों, शब्दों, विचारों, चित्रों या अन्य अर्थपूर्ण जानकारी को दर्ज किया गया हो। कानूनी व्यवस्था में किसी समझौते, सम्पति-अधिकार, घोषणा या अन्य महत्वपूर्ण बात का प्रमाण देने के लिए दस्तावेज़ों का विशेष प्रयोग होता है।Access Device Fraud and Other Related Financial Crimes, Jerry Iannacci, Ron Morris, pg=RA1-PA67, CRC Press, 1999, ISBN 978-0-8493-8130-0, ... A document is defined as a record of the thoughts of men, by means of any symbol, on any material substance ...The Pacific Reporter, Volume 206, pp. 162, National reporter system: State series, West Publishing Company, 1922, ... a document is defined as a deed, agreement, title, paper, or other written instrument used to prove a fact ...

 इन्हें भी देखें 
 सूचना

 सन्दर्भ 

श्रेणी:दस्तावेज़
श्रेणी:न्याय
खाटू क‌‌‍लां (बडीखाटू )

सम्पूर्ण राजस्थान के आर्थिक दृष्ठी से महत्वपूर्ण स्थानों में से एक खाटूकलां राजस्थान राज्य के नागौर जिले की जायल तहसील का एक गाँव है। यह जिला मुख्यालय से 60 कि॰मी॰ तथा तहसील मुख्यालय से 21 कि॰मी॰ दूरी पर स्थित है। बड़ी खाटू ग्रामपंचायत है। बड़ी खाटू में लम्बे समय से चेजा पत्थर (sand Stone) का खनन कार्य किया जाता रहा है। यहाँ से अच्छी गुणवत्ता का चूना पत्थर काफी मात्र में किशनगढ़ मार्बल मंडी के अलावा देश के कई अन्य स्थानों पर निर्यात किया जाता है। भवन निर्माण में यहाँ का पत्थर अतिउत्तम है। मकानों की छतों पर यहाँ की पट्टियाँ लगाई जाती है. वर्तमान में यहाँ पर कई स्टोन कटिंग की फैक्ट्रीज लगी हुई है जहाँ पर पत्थर की कटाई की जाती है। पत्थर की लिरियां मकानों के सामने सुन्दर डिजाईन बनाने के लिए उपयोग में ली जाती है. 

दर्शनीय स्थल/ धार्मिक स्थान 
    1. श्री दीपेश्वर महादेव शिव बाग़
अंगूठाकार| दीपेश्वर महादेव शिव बाग़ बड़ी खाटू 

श्री महाप्रभुजी के सत्संग से अतिप्रभावित बड़ी खाटू निवासियों ने उनसे चातुर्मास उनके यहां बड़ी खाटू में करने की विनती की।

तब श्री महाप्रभुजी ने उन्हें समझाया कि भगवान तो भक्तों के वश में होते हैं। आप सभी की यही इच्छा है कि मैं इस वर्ष चातुर्मास यहीं करूं, आपकी इच्छा अवश्य पूरी हो जाएगी। परन्तु एक बात का ध्यान रखना कि साधु लोग किसी गृहस्थ के घर पर नहीं ठहरते हैं, अत: गाँव के बाहर एकान्त व शान्त जगह पर जहाँ आप उचित समझें वहीं पर चातुर्मास करूंगा। श्री गुरुदेव के इन वचनों को सुनकर भक्तों ने कहा, गुरुदेव, हमारे गाँव में पश्चिम की ओर पहाड़ के नीचे कुछ मकानादि हैं। वहां पर आप विराजने की कृपा कीजिये। वहाँ पर कुछ कमी होगी तो आपकी आज्ञानुसार उसे भी अवश्य ही पूरा करने का प्रयत्न करेंगे।

इतने में धनिक सेठ श्री वेंकटलाल बजाज कहने लगे, श्री महाप्रभुजी के विराजने के लिए मैं अपनी ओर से एक कमरा बना दूंगा। इतनी सी सेवा का अवसर मुझे भी प्रदान कीजिये।

इन सब भक्त गणों के पवित्र आग्रह पर उन्होंने अपनी स्वीकृति प्रदान कर दी। श्री महाप्रभुजी अपने भक्तों की इस पवित्र भावना से बहुत प्रसन्न हुए। श्री महाप्रभुजी ने अपने भक्त गणों से कहा, मैं अवश्य ही निश्चित समय पर आऊंगा।

यह आज्ञा सुनकर सभी भक्त गण अति प्रसन्न हुए। वे सब श्रीगुरुदेव की जय-जयकार करते हुए प्रणाम करके, चरण रज को मस्तक पर लगाकर वापस अपने-अपने घर चले गये।

बड़ी खाटू ग्रामवासियों ने चातुर्मास के लिए उचित प्रबन्ध किया। उन्होंने खाटू से पश्चिमी ढलान की ओर श्री दीपनारायण भगवान की बगीची की स्थापना की एवं सेठ श्री वेंकटलाल जी बजाज ने श्रीमहाप्रभुजी के विराजने के लिए एक सुन्दर कमरा बनवाया।

 

श्रेणी:नागौर ज़िला
श्रेणी:नागौर ज़िले के गाँव
यान मायेन

यान मायेन द्वीप (Jan Mayen) आर्कटिक महासागर में स्थित एक ज्वालामुखीय द्वीप है जो नोर्वे का अंग है। यान मायेन द्वीप आइसलैंड से 600 किमी पूर्वोत्तर, ग्रीनलैंड से 500 किमी पूर्व और नोर्वे के पश्चिमोत्तरी छोर से 1,000 किमी पश्चिम में स्थित है। इस पूर्वोत्तर-से-दक्षिणपश्चिम 55 किमी लम्बे और 373 वर्ग किमी क्षेत्रफल वाले द्वीप के कुछ भाग पर हिमानियाँ (ग्लेशियर) विस्तृत हैं। द्वीप के दो मुख्य भाग हैं: पूर्वोत्तर का बड़ा 'नॉर्द यान' (Nord-Jan) हिस्सा और दक्षिणपश्चिम का छोटा 'सोर-यान' (Sør-Jan) हिस्सा जो एक 2.5 किमी चौड़े भूडमरू (इस्थ्मस) से जुड़े हुए हैं। द्वीप के उत्तर में 2,277 मीटर (7,470 फ़ुट) ऊँचा बीरेनबर्ग​ (Beerenberg) ज्वालामुखी स्थित है। द्वीप के उत्तर और दक्षिणी हिस्से को जोड़ने वाले जलडमरू पर दो झीलें हैं जिन्हें नॉर्दलागूना (Nordlaguna, उत्तर झील) और सोरलागूना (Sørlaguna, दक्षिण झील) कहते हैं। इस टापू का निर्माण समुद्रतल में एक 'यान मायेन हॉटस्पॉट (गर्मछिद्र)' नामक ज्वालामुखीय दरार से लावा उगलने से हुआ था।FOR 2010-11-19 nr 1456: Forskrift om fredning av Jan Mayen naturreservat , Miljøverndepartementet

 इन्हें भी देखें 
 स्वालबार्ड

 सन्दर्भ 

श्रेणी:आर्कटिक महासागर के द्वीप
श्रेणी:नॉर्वे
कल्पसूत्र (जैन)

right|thumb|200px|1375-1400 की इस कल्पसूत्र पाण्डुलिपि में महावीर के जन्म का चित्रण है।
कल्पसूत्र नामक जैनग्रंथों में तीर्थंकरों (पार्श्वनाथ, महावीर स्वामी आदि) का जीवनचरित वर्णित है। भद्रबाहु इसके रचयिता माने जाते हैं। पारंपरिक रूप से मान्यता है कि इस ग्रन्थ की रचना महावर स्वामी के निर्वाण के १५० वर्ष बाद हुई।

आठ दिवसीय पर्यूषण पर्व के समय जैन साधु एवं साध्वी कल्पसूत्र का पाठ एवं व्याख्या करते हैं। इस ग्रन्थ का बहुत अधिक आध्यात्मिक महत्व है इसलिये केवल साधु एवं साध्वी ही इसका वाचन करते हैं और सामान्य लोग इसे हृदयंगम करते हैं।

 इन्हें भी देखें 
 कल्पसूत्र - जो वेद के छह अंगों में से एक हैं।
 कल्पसूत्र

श्रेणी:जैन ग्रंथ
कवचपट्ट

अंगूठाकार|कवचपट्ट
thumb|right|Diagram of common elements of warship armor. The belt armor (A) is on the exterior, at the waterline. Also indicated are the main deck (B), the sloping deck armor (C), and the torpedo bulkhead (D).
कवचपट्ट (belt armor) इस्पात की उन चादरों को कहते हैं जो जहाजों की रक्षा के लिए उनके चारों ओर मढ़ी रहती हैं। ये चादरें बड़ी मोटी होती हैं, उदाहरणत: १४ इंच; इसलिए इन्हें चादर न कहकर पट्ट कहा जाता है।

 इतिहास एवं विकास 
जहाजों को कवचपट्टों से सुरक्षित करने की कल्पना बड़ी पुरानी है। २५० ई.पू. में प्रसिद्ध प्राचीन वैज्ञानिक आर्किमिडीज़ ने अपने देश के राजा हीरों के लिए पीतल के सिक्कड़ों और मोटी रस्सियों से सुरक्षित पोत बनवाया था। १८४० ई. में ब्रिटेन ने लोहे-पत्र-रक्षित पोत फ्ऱांसवालों ने बनाए, जो १८५५ की लड़ाई में बहुत उपयोगी सिद्ध हुए। इसके बाद अन्य देशों में कई जहाज बने जिनपर लोहे के पट्ट चढ़े थे। ये लगभग १ इंच मोटे होते थे। धीरे-धीरे पट्टों की मोटाई बढ़ाई जाने लगी। १८५७ में ४ इंच मोटे पट्टों का उपयोग हुआ, १८६६ में ६ इंच का, १८८१ में २४ इंच का।

स्वभावत: खोज होने लगी कि किस धातु के पट्ट से अधिकतम सुरक्षा होती है। ढलवाँ लोहे, इस्पात और पिटवाँ लोहे में पिटवाँ लोहा ही अधिक अच्छा निकला और पहले इसी धातु का उपयोग किया जाता था। यद्यपि इस्पात पिटवाँ लोहे से अधिक कड़ा अवश्य होता है, तथापि चोट खाने पर वह चटख जाता है। अधिक चिमड़ापन लाने के लिए मुख पर इस्पात और पीठ पर पिटवाँ लोहा लगाने की प्रथा चली। पहले दोनों को जोड़ने में कठिनाई पड़ती थीं, परंतु कुछ समय में एक अच्छी रीति निकली जिसमें पिटवाँ लोहे के पट्ट पर अतितप्त पिघला इस्पात ढाल दिया जाता है। इससे पिटवाँ लोहे का ऊपरी पृष्ठ पिघल जाता है और जोड़ सच्चा बनता है; परंतु अधिक सफलता कैप्टेन टी.जे. ट्रेसिडर की विधि से मिली (सन् १८८७), जिसमें इस्पात के पत्र को ही एक ओर कड़ा कर दिया जाता था और दूसरी ओर नरम रखा जाता था। इसके लिए तप्त इस्पात को पानी की धार से एक ओर शीतल किया जाता था। इससे अच्छा पट्ट बनाने की रीति १८९१ ई. में अमरीका के एक व्यक्ति हार्वी ने आविष्कृत की। इस रीति के अनुसार पिटवाँ लोहे के दो पट्टों के बीच चूर्ण कार्बन रखकर उन्हें दो या तीन सप्ताह तक तप्त रखा जाता था। इससे प्रत्येक पट्ट का एक पृष्ठ इस्पात हो जाता था और एकाएक शीतल करने पर अत्यंत कड़ा हो जाता था। इस प्रकार के बने पट्ट पहले से बहुत अच्छे होते थे, परंतु तब भी उनमें यह त्रुटि थी कि पीठ पर्याप्त चिमड़ी नहीं होती थी। १८९४ ई. में जर्मनी के प्रसिद्ध क्रुप कारखाने ने निकेल तथा क्रोमियम मिश्रित इस्पात के पट्ट बनाए जो एक ओर हार्वी की रीति से कड़े कर दिए जाते थे। ये पट्ट अपने से ढाई गुने मोटे पिटवाँ लोहे के पट्ट के समान पुष्ट होते थे। अब भी जहाजों की बगल को दृढ़ करने के लिए इसी विधि से कवचपट्ट बनते हैं। लगभग १६ इंच की मोटाई से साधारण सुरक्षा मिल जाती हैं।

सन् १९१४-१८ के विश्वयुद्ध में जहाजों की छतों को भी कवचित करने की आवश्यकता पड़ी, क्योंकि ऊपर से हवाई जहाजों से गोलियाँ बरसती थीं या बम गिरते थे और अधिक दूरस्थ तोपों के गोले भी ऊँचाई से गिरते थे। छत के लिए बहुत चिमड़े कवचपट्टों की आवश्यकता पड़ती है। निकेल तथा क्रोमियम पड़े इस्पात यहाँ भी लगाए जाते हैं, परंतु उनका पृष्ठ विशेष कठोर नहीं किया जाता।

श्रेणी:नौसैनिक कवच
प्रेम रावत

thumbnail|प्रेम रावत

प्रेम रावत (जन्म;१० दिसम्बर १९५७,हरिद्वार,उत्तर प्रदेश) एक विश्वविख्यात अध्यात्मिक गुरु है। जन्म १० दिसम्बर १९५७ में भारत के अध्यात्मिक नगर हरिद्वार में हुआ था। प्रख्यात अधय्त्मिक गुरु हंस जी महाराज इनके पिता थे। ये एक विशेष रूप से ध्यान लगाने वाला अभ्यास, ज्ञान देते हैं। ये वैयक्तिक संसाधन की खोज जैसे अंदरूनी शक्ति,चुनाव , अभिमूल्यन आदि पर आधारित शांति की शिक्षा देते हैं।

रावत, हंस जी महाराज, जो की एक प्रसिद्ध भारतीय आध्यात्मिक गुरु थे, के सबसे युवा पुत्र हैं। ये दिव्य सन्देश परिषद् के संस्थापक हैं जिसे की बाद में डीवाइन लाइट मिशन या डी.अल.ऍम.के नाम से जाना गया। इनके पिता के स्वर्गवास के बाद ८ वर्ष की उम्र के रावत सतगुरु (सच्चा गुरु) बन गए। १३ वर्ष की उम्र में रावत ने पश्चिम की यात्रा की और उसके बाद यूनाइटेड स्टेट्स में ही घर ले लिया। कई नवयुवको ने इस दावे पर रूचि दिखाई की रावत ईश्वर का ज्ञान सीधे ही खुद के अनुयाइयों को दे सकतें हैं।

 सन्दर्भ 

श्रेणी:1957 में जन्मे लोग
श्रेणी:उत्तर प्रदेश के लोग
श्रेणी:आध्यात्मिक गुरु
श्रेणी:जीवित लोग
सुशील कोइराला

सुशील कोईराला नेपाल के प्रधानमंत्री रह चुके हैं। वे नेपाल के वरिष्ठ राजनीतिज्ञ तथा लोकतान्त्रिक योद्धा है तथा नेपाली कांग्रेस पार्टी के सभापति है। 10 फ़रवरी 2014 को राष्ट्रपति ने उन्हें प्रधानमंत्री पद की शपथ दिलाई। वे नेपाल के 37वें तथा वर्ष 2008 में राजशाही खत्म होने के बाद छठे प्रधानमंत्री रहे। अक्टूबर २०१५ में नया संविधान लागू होने के पश्चात चुनाव में उन्हें खड्ग प्रसाद शर्मा ओली के हाथों हार का सामना करना पड़ा। 

 परिचय 
सुशील कोइराला का जन्म पिता बोधप्रसाद व माता कुमुदिनी के ज्येष्ठ सुपुत्र के रूप में विराटनगरमे सन् १९३९ में हुआ। वे अविवाहित हैं। वे नेपाल के पूर्व प्रधानमंत्री गिरिजा प्रसाद कोईराला के कजिन हैं। 

सन 1960 में तत्कालीन राजा ने संविधान भंग कर कई राजनीतिक लोगों को जेल में डाल दिया था, इसमें उनके कई रिश्तेदार भी शामिल थे। वह भारत आ गए और उन्होंने वहाँ लगभग 16 साल गुजारे। इस दौरान वे 6 साल भारत और नेपाल की जेलों में भी रहे।

 राजनीतिमें प्रवेश 
वी पी कोइराला की प्रजातान्त्रिक समाजवादी धारा से प्रेरित होकर सन् 1950 से इन्होने राजनीति में प्रवेश किया। सन 1955 में वे नेपाली कांग्रेस से जुड़े। १९६१ में राजा महेन्द्र द्वारा प्रजातन्त्र का हरण होने के बाद वे १६ साल भारत में प्रवास में रहे। वहीँ से नेपाली काँग्रेस के मुखपत्र तरुण का सम्पादन किया। नेपाल और भारत में उन्होंने लगभग 6 साल राजनैतिक बन्दी का जीवन गुजारा। 1980 में वे नेपाली काँग्रेस के केन्द्रीय सदस्य बने। 1981 के जनमत संग्रह में वे बहुदलीय प्रजातन्त्र के अभियान में शामिल रहे। वे 1986 सत्याग्रह और 1989 की ऐतिहासिक जनआन्दोलन १ में सक्रियरूप से शामिल थे।

 सभापति 
सन् २०१० सितंबर २२ को काठमांडू में हुई १२ वें महाधिवेशन में वे नेपाली काँग्रेस के सभापति चुने गए।http://www.thestatesman.net/index.php?option=com_content&view=article&id=342317&catid=37&Itemid=66  

पाँच दशक राजनीति में गुजारने वाले कोइराला ने कई बार बने कांग्रेस नेतृत्व वाली सरकार के मन्त्री पद अस्वीकार किए हैं। समकालीन नेताओं में कोइराला की जीवनशैली को ज्यादा ही सादगीपूर्ण माना जाता हैं।

 प्रधानमंत्री पद 
२०१३ में हुए चुनाव में नेपाली कांग्रेस 194 सांसदों के साथ सबसे बड़ी पार्टी के रूप में उभरी जबकि 173 सदस्यों के साथ सीपीएन-यूएमएल संसद में दूसरी सबसे बड़ी पार्टी बनी। नेपाली कांग्रेस के साथ छह सूत्री समझौता करने के बाद सीपीएन-यूएमएल की स्थायी समिति ने प्रधानमंत्री पद के लिए कोइराला का समर्थन किया। छह सूत्री समझौते के तहत दोनों पार्टियां एक साल के भीतर नया संविधान लागू करने और नए संविधान को मंजूरी देने के बाद इसके अध्यक्ष, उपाध्यक्ष और चेयरमैन के पदों के लिए चुनाव कराने पर सहमत हुईं।

इनके प्रधानमंत्रित्व काल में नेपाल में २० सितंबर २०१५ को नया संविधान लागू हो गया।Time Magazine  

प्रथम बार नेपाल में लोकतान्त्रिक संविधान लागू होने के बाद अक्टूबर २०१५ में प्रानमंत्री पद के लिए हुए चुनाव में वे सी पी एन -यू एम एल के उम्मीदवार के पी शर्मा ओली से चुनाव हार गए। ओली को १४ राजनीतिक दलों के ३२१ सांसदों और एक निर्दलीय संसद का समर्थन प्राप्त था। इस निर्वाचन में ओली को ५९८ और सुशील कोइराला को ३३८ मत प्राप्त हुए।  

मृत्यु
विसं 2072 माघ 25,अथवा 9 फरवरी सन् 2016 की रात 12 बजकर 50 मिनट मध्यरात में काठमांडू महाराजगंज स्थित उनके निवास में कोइरालाका निधन हुआ था। कुछ दिनों से सामान्य बुखार के कारण अस्वस्थ हुए कोइराला चिकित्सकों के अनुसार निमोनिया के कारण आकस्मिक निधन हुआ।  

 सन्दर्भ 

 

श्रेणी:नेपाल के प्रधानमन्त्री
श्रेणी:1939 में जन्मे लोग
श्रेणी:२०१६ में निधन
हैदराबादी बिरयानी

हैदराबादी बिरयानी एक किस्म की बिरयानी है जो भारतीय शहर हैदराबाद से जुड़ी है और इस शहर की प्रसिद्ध चीजों में से एक है।

नॉनवेज पसंद करने वालों की फेवरेट डिश में से एक है चिकन बिरयानी. इसे बाजार में खाना हर कोई पसंद करता है, लेकिन अगर आप घर में वैसी टेस्टी बिरयानी बनाना चाहती हैं तो इस तरीके से बना सकती हैं.

Link .com

इतिहास
हैदराबाद बिरयानी को हैदराबाद के निज़ाम के रसोई घरों में बना माना जाता है। यह मुगल और ईरानी व्यंजनों के मिश्रण के रूप में उत्पन्न हुआ। हैदराबाद बिरयानी भारतीय व्यंजनों का एक प्रमुख हिस्सा है।

इन्हें भी देखें
 डबल का मीठा
 ख़ुबानी का मीठा

सन्दर्भ

श्रेणी:खान पान
भारतीय चरागाह एवं चारा अनुसंधान संस्थान, झांसी

right|thumb|300px
भारतीय चरागाह एवं चारा अनुसंधान संस्थान (Indian Grassland and Fodder Research Institute) उत्तर प्रदेश के झांसी में स्थित है। इसकी स्थापना 1962 में हुई थी। झांसी में इस संस्थान की स्थापना करने का मुख्य कारण यहाँ सभी प्रमुख घासों का पाया जाना भी था। तत्पश्चात् सन् 1966 में इसका प्रशासनिक नियंत्रण भारतीय कृषि अनुसंधान परिषद, नई दिल्ली को सौंपा गया। 

संस्थान ने अपने स्थापना काल से ही चारा उत्पादन व उपयोग के विभिन्न पहलुओं पर अनुसंधान कर राष्ट्रीय एवं अंतरराष्ट्रीय स्तर पर उसका प्रचार-प्रसार करने और समन्वित विकास करने में अहम् भूमिका निभायी है। इसके अतिरिक्त संस्थान में अखिल भारतीय चारा समन्वित परियोजना का संचालन भी किया जा रहा है। साथ ही संस्थान के उद्देश्यों की पूर्ति के लिए देश-विदेश के सहयोग से अन्य परियोजनाएं सफलतापूर्वक संचालित की जा रहीं हैं। 

जलवायु तथा कृषि की क्षेत्रीय आवश्यकताओं को ध्यान में रखकर भारत के अन्य भागों में इस संस्थान के तीन क्षेत्रीय अनुसंधान केन्द्र स्थापित किए गए हैं जो अंबिका नगर (राजस्थान), धारवाड़ (कर्नाटक) एवं पालमपुर (हिमाचल प्रदेश) में स्थित हैं।

 अधिदेश 

संस्थान के मुख्य लक्ष्य निम्नवत् हैं:

 चारा फसलों के आनुवांषिक संसाधनों का संकलन, संवर्धन, संग्रहण एवं उन्नत किस्मों का विकास।

 चारा फसलों एवं चरागाहों के विकास, उत्पादन एवं उपभोग पर आधारभूत तथा योजनाबद्ध अनुसंधान।

 चारा फसलों एवं चरागाहों पर होने वाले अनुसंधान कार्यों का समन्वयन एवं संकलन।

 चारा फसलों एवं चरागाहों के क्षेत्र में विषेषज्ञता एवं सलाह उपलब्ध कराना।

 पशुपालन व्यवसाय के लिए मानव संसाधन का विकास एवं तकनीकी स्थानान्तरण।

इन्हें भी देखें
चारा

 बाहरी कड़ियाँ 
 भारतीय चरागाह एवं चारा अनुसंधान संस्थान का जालघर 

श्रेणी:भारत में अनुसंधान संस्थाएँ
श्रेणी:पशुपालन
एथिलीन ग्लाइकोल

200px|right|thumb|एथलीन ग्लाइकोल 
एथलीन ग्लाइकोल (Ethylene glycol ; IUPAC नाम : इथेन-1,2-डायोल) एक कार्बनिक यौगिक है जो मोटरगाड़ियों में प्रतिहिमकारी (antifreeze) के रूप में उपयोग में आता है। इसे 'ग्लाइकोल' भी कहते हैं। इसका रासायनिक सूत्र (HO-CH2-CH2-OH) है। यह बहुलकों का पूर्वरूप था।

शुद्ध एथलीन ग्लाइकोल गंधहीन, रंगहीन, सिरप जैसा और स्वाद में मीठा द्रव है। यह विषैला होता है तथा इसे ग्रहण करने पर मृत्यु हो सकती है। यह सुंगधित तैलीय द्रव है, जिसका क्वथनांक १९७.५° सें. तथा गलनांक- १७.४° सें. है। आपेक्षित धनत्व ०° सें. पर १.१२५ है। यह ग्लिसरीन की भाँति मीठा तथा पानी और ऐलकोहल के साथ मिश्र्य है। औद्योगिक विधि में इसे एथिलीन गैस से, जो पेट्रोलियम भंजन का एक उपजात है, प्राप्त करते है। हाइपोक्लोरस अम्ल की अभिक्रिया से यह एथिलीन क्लोरोहाइड्रिन में बदलता है, जिसे दूधिया चूने के साथ गरम करके एथिलीन ग्लाइकोल प्राप्त करते हैं। 

इसके गुणधर्म प्राथमिक ऐलकाहलों से मिलते है। हाइड्राक्सिल समूह को हैलोजन से, अथवा हाइड्राक्सिल के हाइड्रोजन को ऐल्किल समूहों, अथवा क्षार धातुओं से, प्रतिस्थापित किया जा सकता है। आक्सीकरण पर पहले यह ग्लाइकोलिक अम्ल तथा पश्चात् आक्सैलिक अम्ल देता है। नाइट्रिक और सल्फ्यूरिक अम्लों की अभिक्रिया से एथिलीन डाइनाइट्रेट, एक तैलीय विस्फोटक द्रव (क्वथनांक ११४-११६° सें.), प्राप्त होता है, जिसे नाइट्रोग्लिसरीन की भाँति विस्फोटक के रूप में प्रयुक्त करते हैं। एथिलीन ग्लाइकोल को पानी में मिलाने पर पानी का हिमांक गिर जाता है। इसलिये उद्योगों में इसका विस्तृत उपयोग हिमीकरण (फ्रीजिंग) निवारण के लिये होता है।

 बाहरी कड़ियाँ 
 WebBook page for C2H6O2
 CDC ATSDR - ToxFAQs - Ethylene Glycol
 ATSDR - Case Studies in Environmental Medicine: Ethylene Glycol and Propylene Glycol Toxicity
 National Pollutant Inventory — Ethylene glycol fact sheet
 Brief technical specification of ethylene glycol
 Medical information

श्रेणी:अल्कोहल विलायक
श्रेणी:घरेलू रसायन
श्रेणी:खतरनाक प्रदूषक
ग्लाइकोल

thumb|right|इथाइलीन ग्लाइकोल, एक साधारण ग्लाइकोल
thumb|right|रेजॉर्सिनॉल
द्वि-हाइड्राक्सि ऐलकोहलों को ग्लाइकोल (Glycol) के नाम से संबोधित किया जाता है। इनकी उत्पत्ति किसी हाइड्रोकार्बन के दो हाइड्रोजन परमाणुओं को दो हाइड्राक्सिल समूहों से प्रतिस्थापित करके हो सकती है, पर दोनों हाइड्राक्सिल समूह भिन्न भिन्न कार्बनों से संयुक्त होने चाहिए। हाइड्राक्सिल समूहों के पारस्परिक स्थानों के विचार से इन्हें ऐल्फा-, बीटा-, गामा-, अथवा डेल्टा-ग्लाइकोलों में श्रेणीबद्ध किया जाता है।

इस वर्ग का सबसे सरल यौगिक एथिलीन ग्लाइकोल है, जिसे केवल ग्लाइकोल भी कहते हैं। इसका रासायनिक सूत्र HO-CH2-CH2-OH है।

इनके उच्च सजातीय, ऐल्फा प्रोपिलीन ग्लाइकोल CH3. CH. OH. CH2 OH) तथा CH3. CH (OH). CH (OH)CH3) भी चाशनी सदृश द्रव हैं और इनकी प्राप्ति प्रोपिलीन तथा ब्यूटिलीन से होती है। कुछ संकीर्ण ग्लाइकोल भी कीटोनों के वैद्युत-विश्लेषी अपकरण पर प्राप्त होते हैं। इसी प्रकार ऐसीटोन से एक ग्लाइकोल, जिसे पिनैकोल (टेट्रा मेथाइल एथिलीन ग्लाइकोल) कहते हैं, प्राप्त होता है। इसका गलनांक ३८° सें. है और ये सल्फ्यूरिक अम्ल के साथ आसवन करने पर एक कीटोन, पिनैकोलीन देता है।

[[श्रेणी:कार्बनिक विसिनल ग्लाइकोल के ऑक्सीकारक विदलन समझाइए?
]]
लान्तनौमापुक

thumb|240px|लान्तनौमापुक​ के एक संस्करण का एक पृष्ठ
लान्तनौमापुक​ (आइसलैण्डी 'Landnámabók' का सही आइसलैण्डी उच्चारण) या लैन्डनामाबोक (अंग्रेज़ी विकृत उच्चारण), जिसे संक्षिप्त रूप से लान्तनौमा (Landnáma) भी कहते हैं, यूरोप के वाइकिंग युग के दौरान 9वीं और 10वीं सदी ईसवी में आइसलैंड में नॉर्स लोगों के आकर बस जाने का ऐतिहासिक वृत्तांत है। यह मध्यकालीन आइसलैण्डी भाषा में लिखा हुआ है।Exploration: New Lands, New Worlds, Michael Allaby, Richard Garratt, pp. 61, Infobase Publishing, 2010, ISBN 978-1-4381-3161-0, ... The Landnámabók (Book of the Settlements), written in Iceland in about 1125, recounts the establishment of Norse settlements in Iceland and it also describes the Norse settlers who went to live in Greenland between about 985 and 1000 c.e. ...

 विवरण 
लान्तनौमा पाँच भागों और 100 से अधिक अध्यायों में बंटा हुआ है। इसके पहले हिस्से में आइसलैंड के पाए जाने और यहाँ बसने वाले पहले लोगों की कहानी है, लेकिन बाद के भागों में पश्चिम से शुरू होकर दक्षिण तक बसने वालों की गिनती की गई है। 12वीं सदी तक बीतने वाली बहुत सी महत्वपूर्ण घटनाओं और पारिवारिक इतिहासों का भी वर्णन है। कुल मिलाकर 3,000 लोग और 1,400 बस्तियों का बखान किया गया है। यहाँ बसने वाले हर व्यक्ति के बारे में लिखा है कि वह कहाँ बसा और उसके आगे कौनसे वंशज हुए। कभी-कभी लोगों और जगहों के बारे में छोटी-छोटी कहानियाँ भी दी गई हैं। लान्तनौमा के अनुसार शुरू में 435 पुरुष यहाँ आकर बसे थे, जिनमें से अधिकतर द्वीप के उत्तरी और दक्षिण-पश्चिमी क्षेत्रों में रहने लगे। लान्तनौमापुक​ को किसने लिखा इस बात को लेकर मतभेद है। कुछ के अनुसार यह एक लेखक का काम है जबकि अन्य का मानना है कि उस काल में हुई सभाओं में सुनाए गए वर्णनों से इसे जोड़-जोड़कर बनाया गया।The Book of Settlements: Landnámabók, Hermann Pálsson, Paul Edwards, University of Manitoba Press, 2007, ISBN 978-0-88755-698-2, ... This world was vividly recounted in The Book of Settlements, first compiled by the first Icelandic historians in the thirteenth century. It describes in detail individuals' daily life during the Icelandic Age of Settlement ...

 विभिन्न संस्करण 
आइसलैंड में नॉर्स लोग यूरोप के वाइकिंग काल के दौरान 870 ईसवी से 930 ईसवी के बीच आकर बसे थे। लान्तनौमापुक​ में उस काल से कहीं बाद के वंशजों के नाम दर्ज हैं इसलिए यह वृत्तान्त उस काल के बाद 11वीं सदी के आसपास ही पूरा हुआ लगता है। वर्तमान में लान्तनौमापुक​ के जो संस्करण बचे हैं वे 13वीं सदी के दूसरे अर्ध के बाद के हैं, हालांकि कुछ इतिहासकारों का मत है कि इन्हें पूर्व रूप में 1068-1148 में जीने वाले आरी थ़ोरगिल्सन (Ari Þorgilsson) ने लिखा था। इस ग्रन्थ के पांच मध्यकालीन रूप मिलते हैं:
 स्तुरलुपुक (Sturlubók) - स्तुरला थ़ोरदारसन (Sturla Þórðarson) द्वारा कृत।
 हाउक्सपुक (Hauksbók) - हाउक्र एरलेंदसन (Haukr Erlendsson) द्वारा कृत - यह 'स्तुरलुपुक' और स्तिरमिर कौरासन (Styrmir Kárason) द्वारा लिखित रूपों पर आधारित है। स्तिरमिर कौरासन का संस्करण हमेशा के लिए खोया जा चुका है।
 मेलापुक (Melabók)
 स्कार्दसौरपुक (Skarðsárbók)
 थ़ोरदारपुक (Þórðarbók)

 इन्हें भी देखें 
 आइसलैंड
 वाइकिंग

 सन्दर्भ 

श्रेणी:आइसलैंड
श्रेणी:आइसलैंड का इतिहास
श्रेणी:यूरोप का इतिहास
श्रेणी:वाइकिंग युग
वाइकिंग युग

thumb|230px|मध्यकालीन यूरोप में वाइकिंग लोगों की यात्राएँ (मार्ग और अनुमानित वर्ष सहित)
वाइकिंग युग (Viking Age) यूरोप के इतिहास का एक युग था जो 8वीं सदी ईसवी से 11वीं सदी तक चला और विशेष रूप से उत्तरी यूरोप और स्कैंडिनेविया में केन्द्रित था। इस काल में स्कैंडिनेविया के वाइकिंग लोग यूरोप भर में युद्ध और व्यापार करते हुए फैले और आइसलैंड, ग्रीनलैंड, न्यूफिन्लैंड (सुदूर पूर्वी कनाडा में) तथा आनातोलिया तक जा पहुँचे। अक्सर वाइकिंग किसी क्षेत्र में पहुँचकर धावा बोलकर या धावा बोलने की धमकी देकर धन लूटते थे, कभी-कभी शहर जला देते थे या स्त्रियों-बच्चों को उठा ले जाते थे।The British Chronicles, Volume 1, David Hughes, pp. 268, Heritage Books, 2007, ISBN 978-0-7884-4490-6, ... The Viking Age saw the Nordic Sea-Peoples of Scandinavia, called 'Vikings', also 'Varangians', or 'North-Men' [=Normans'] ... from Scandinavia who terrorized Europe for roughly three hundred years attacking unexpectedly without warning, looting, pillaging, and burning villages and towns and massacring their inhabitants ...

 इन्हें भी देखें 
 लान्तनौमापुक​
 वरैंजियाई
 वाइकिंग

 सन्दर्भ 

श्रेणी:वाइकिंग युग
श्रेणी:यूरोप का इतिहास
पनोरमा

पनोरमा () ब्रिटिश प्रवासी शासित प्रदेश जिब्राल्टर में प्रकाशित होने वाला दैनिक अख़बार है। समाचारपत्र का प्रकाशन दिसंबर 1975 से एक साप्ताहिक अख़बार के रूप में शुरू हुआ था। वर्ष 2002 से यह दैनिक समाचारपत्र बन गया। अख़बार की अपनी वेबसाइट भी है, जिसके अनुसार पनोरमा सम्पूर्ण जिब्राल्टर में ऐसा पहला अख़बार है जो वर्ल्ड वाइड वैब पर भी उपलब्ध है। वेबासाइट 1997 में स्थापित हुई थी तथा निवर्तमान समय में इसके दो डोमेन हैं: gibraltarpanorama.com और panorama.gi। वेबसाइट पर उपलब्ध अभिलेखागार में अगस्त 2005 से वर्तमान समय तक के ऑनलाइन संस्करण उप्लब्ध हैं।

 सन्दर्भ 

 बाहरी कड़ियाँ 
 

श्रेणी:अंग्रेजी भाषा के समाचार पत्र
श्रेणी:जिब्राल्टर मीडिया